1986 בברית המועצות

1986 בברית המועצות הייתה השנה בה נחגגה השנה ה-69 למהפכת אוקטובר. בדצמבר 1979 החלה פלישת הכוחות הסובייטיות לאפגניסטן והחלה מלחמה שנמשכה 10 שנים. ראש הממשלה - ניקולאי ריז'קוב. יושב ראש הסובייט העליון של ברית המועצות - אנדריי גרומיקו. המזכיר הכללי של המפלגה הקומוניסטית של ברית המועצות - מיכאיל גורבצ'וב. 14 בינואר – תחילת שרות סדיר של שובר קרח סובייטי עם הפעלה על בסיס אנרגיה גרעינית "רוסיה". 15 בינואר – מיכאיל גורבצ'וב קורא לפירוק מלא מנשק גרעיני. 11 בפברואר – הדיסידנט נתן שרנסקי שוחרר מהכלא הסובייטי תמורת 2 מרגלים וגורש מברית המועצות. 12 בפברואר – תחילת ייצור מכונית "מוסקביץ' 2141" במפעל למכוניות במוסקבה. 16 בפברואר – טביעת אוניית נוסעים "מיכאיל לרמונטוב" ליד חופי ניו זילנד. 18 בפברואר – שינויים בהנהגה הסובייטית - בוריס ילצין נכנס לפוליטביורו של המפלגה וויקטור גרישין הוצא לגמלאות. 19 בפברואר – ברית המועצות משגרת לחלל את רכיב הליבה של תחנת החלל מיר. 24 בפברואר – תחילת משחקי עמי ברית המועצות. המשחקים נמשכו עד ל-11 במרץ. 25 בפברואר – תחילת ישיבות של הכנס ה-27 של המפלגה. 13 במרץ – שיגור חללית מאוישת סויוז T-15. החללית התחברה לתחנת חלל מיר. היא חזרה לכדור הארץ ב-16 ביולי. 21 במרץ – תקלה במהלך שיגור ניסוי של טיל בליסטי חדש מדגם Р-36М2. 21 במרץ – הקמת וועד למחשוב ומדיניות מידע של ברית המועצות. 4-20 באפריל - קרבות קשים ליד בסיס של מורדים אפגנים באזור דז'בר. בסיום הקרבות הבסיס נכבש על ידי הצבא הסובייטי. 20 באפריל – לאחר 60 שנים של היעדרות, הפסנתרן הנודע ולדימיר הורוביץ הופיע בקונצרט במוסקבה. 26 באפריל – תאונה גרעינית בתחנת כוח ליד צ'רונביל - אסון צ'רנוביל. 28 באפריל – פינוי של כל התושבים בסביבת תחנת הכוח הגרעינית שנפגעה. במהלך המבצע פונו אלפי תושבים שהתגוררו במרחק עד 30 ק"מ מהתחנה. 1 במאי – למרות האירוע של דליפה גרעינית, בקייב וערים נוספות בסביבה נערכות חגיגות ומצעדים בעקבות חג הפועלים. באמצעי התקשורות אין שום אזכור לתאונה ודליפה גרעינית. בסוף היום פורסמה הודעה רשמית על התאונה. 4 במאי – בפעם ראשונה נערך פסטיבל רוק רשמי בברית המועצות. הפסטיבל נערך במוסקבה. מאי – תחילת עבודות מסיביות סביב תחנת הכוח שנפגעה. בעבודות השתתפו מעל 600 אלף אנשים במהלך שנתיים. 23 במאי – תחילת ייצור חשמל מסחרי בתחנת הכוח הגרעינית בלקובו ליד סראטוב. 25 במאי – חידוש שידורים של תוכנית טלוויזיה סובייטית ק.ו.ן לאחר שנסגרה בשנת 1971. 3 ביוני – תחילת משחקי הקיץ של עמי ברית המועצות. במשחקים השתתפו 8126 ספורטאים והם נמשכו עד ל-30 בספטמבר. יוני-יולי - קרבות קשים ליד בסיס של מורדים אפגנים באזור יאפסנד'. בסיום הקרבות הבסיס נכבש על ידי הצבא הסובייטי. 15 ביוני – העיתון פראבדה הודיע על כך שכל הדרג הניהולי של תחנת הכוח הגרעינית בצ'רנוביל פוטר. 22 ביוני – מבצע מוצלח של שחרור טייסים שבוים מידי המורדים האפגנים. 17 ביולי – שידור תוכנית משותפת של הטלוויזיה הסובייטית והטלוויזיה האמריקאית. במהלך השידור אחת ממשתפי השידור מהצד הסובייטי ציינה ש"בברית המועצות אין סקס". הביטוי נעשה נפוץ מאוד לתיאור הצביעות בתרבות הסובייטית. 24 ביולי – מרגל סובייטי נעצר בארצות הברית. זה היה קצין בגמלאות בצי ארצות הברית. לאחר משפט הוא קיבל עונש של 365 שנים בכלא. 28 ביולי – בנאום בולדיווסטוק מיכאיל גורבצ'וב הודיע על תחילה קרובה של הוצאת הכוחות מאפגניסטן. 14 באוגוסט – פרסום צו על הפסקת כל העבודות בפרויקט שאפתני של העברת מים מנהרות סיביר למרכז אסיה. 18 באוגוסט – שיחות בהלסינקי בין נציגי ברית המועצות לבין נציגי ישראל. אלה היו השיחות הראשונות מאז שנת 1967. 18-26 באוגוסט - מבצע רחב היקף של הצבא הסובייטי באפגניסטן. בסיום המבצע נכבש אזור בו היו מספר בסיסים של המורדים האפגנים. 23 באוגוסט – פקיד בכיר בנציגות הסובייטית בניו יורק הואשם בריגול. 31 באוגוסט – תאונה של אוניית נוסעים אדמירל נחימוב ליד נובורוסיסק נהרגו 423 אנשים. 17 בספטמבר – 25 עובדי הנציגות הסובייטית בניו יורק נדרשו לעזוב ארצות הברית תוך חודש. 3 באוקטובר – פיצוץ טיל בליסטי בצוללת סובייטית К-219. תוך 3 ימים הצוללת טבעה, רוב הימאים עזבו אותה לפני הטביעה. 5 באוקטובר – הדיסידנט הנודע יורי אורלוב שחורר מגלות בסיביר וגורש לארצות הברית. 11 באוקטובר – פגישה של מיכאיל גורבצ'וב ורונלד רייגן בריקייוויק. הפגישה הסתיימה ללא תוצאות. 15 באוקטובר – הוצאת חלק מהיחידות של הצבא הסובייטי מאפגניסטן. 20 באוקטובר – ניסיון חטיפה של מטוס טופולב TU-134 על ידי חיילים עריקים. כוחות הביטחון הצליחו להשתלט על המטוס. ראש הקבוצה הוצא להורג, יתר החיילים נשפטו לתקופות מאסר שונות. 20 באוקטובר – תאונה אווירית של מטוס טופולב TU-134 באזור סמרה. מ-100 אנשים כ-70 נהרגו. 6 בנובמבר – תאונה במערכת הרכבות הסובייטית. כ-44 אנשים נהרגו ומעל ל-100 נפצעו. 12 בנובמבר – הקמת "קרן התרבות הסובייטית" בראשות דמיטרי ליגצ'וב. 13 בנובמבר – במהלך ישיבת הפוליטביורו מיכאיל גורבצ'וב ציין שהמלחמה באפגניסטן נמשכת כבר 6 שנים ללא כל הצלחה ובלי שנראה סיומה. סוכם על הוצאת הכוחות תוך שנתיים. 14 בנובמבר – שוד מזוין במוסקבה שנחשב לשוד הגדול בתקופת ברית המועצות. תוך זמן קצר הפושעים נתפסו ונשפטו. 19 בנובמבר – פרסום צו על עסקים זעירים במטרה להכניס סדר ושליטה בנושא. נובמבר – סיום בניית מבנה בטון סביב כור גרעיני שנפגע בצ'רנוביל. 16 בדצמבר – מהומות באלמטי בעקבות שינויים בהנהגה המקומית. 19 בדצמבר – אנדריי סחרוב קיבל אישור לחזור למוסקבה. בעיר אורנבורג הוקמה הלהקה הפופולרית "לסקובי מאי". סבטלנה אלילויבה, בת של יוסיף סטלין עזבה את ברית המועצות בפעם השנייה לאחר שהייה של כשנתיים. החל משנת 1957 הירחון הפופולרי "האקרן הסובייטי" ערך סקר להענקת תואר סרט השנה. בשנה זו הזוכים היו: סרט השנה: "אידי אי סמוטרי" (של אלם קלימוב) שחקן השנה: איגור קוסטולבסקי שחקנית השנה: ורה גלגולבה זוכי פרס לנין: ואסילי ביקוב - עבור הספר איוואן ואסילייב - עבור סדרת כתבות רבאז צ'כאידזה וצוותו עבור הסרט נטליה בסמרטנובה - עבור סדרת הופעות בבלט יבגני לבדב - עבור סדרת הופעות בהצגות תיאטרון אנדריי אשפאי - עבור הלחנת קונצרטים צוות עובדים עבור חידוש של ארמונות ופארקים סביב לנינגרד. 8 באפריל – נטליה אישצ'נקו, ספורטאית רוסיה זכתה ב-3 מדליות זהב אולימפיות 26 באפריל – דינארה סאפינה, טניסאית רוסית 30 בינואר – איוואן פאפאנין, חוקר ארצות סובייטי, (נולד ב-1895). 4 בפברואר – יאן קלנברזין, מדינאי סובייטי, (נולד ב-1894) 7 באפריל – לאוניד קנטורוביץ', מתמטיקאי סובייטי, חתן פרס נובל (נולד ב-1912) 12 באפריל – ולנטין קטייב, סופר סובייטי (נולד ב-1897) 20 באפריל – אלכסיי ארבוזוב, מחזאי סובייטי (נולד ב-1905) 23 באפריל – יורי גולייב, מלחין וזמר סובייטי (נולד ב-1931) 17 במאי – לודמילה פחומובה, ספורטאית סובייטית (נולדה ב-1947) 25 בספטמבר – ניקולאי סמיונוב, כמאי סובייטי, חתן פרס נובל (נולד ב-1896) 8 בנובמבר – ויאצ'סלב מולוטוב, מדינאי סובייטי (נולד ב-1890) 29 בדצמבר – אנדריי טרקובסקי, במאי קולנוע סובייטי (נולד ב-1932)